নারী, পুরুষ, শিশু, এতিম, তরুণ, প্রবীণ, শত্রু, প্রাণী- যে-ই হোক না কেন, নবীজি (সা) ছিলেন সবার প্রতি সর্বোচ্চ মাত্রায় সুবিবেচক। তিনি শিশু ও এতিমদের ভালোবাসতেন, প্রাণীদের প্রতি ভালো আচরণ করতেন, নারীদের তাদের অধিকার দিতেন, প্রবীণদের সম্মান করতেন। এককথায় তিনি কারো প্রতি কোনো ধরনের বৈষম্য প্রদর্শন ছাড়াই সবার সাথে সুবিবেচনাপ্রসূত আচরণ করতেন। একটি হাদিসে মহানবী (সা) বলেন : ‘আমি নামাজে দাঁড়িয়েছিলাম দীর্ঘ সময়ের জন্য। কিন্তু একটি শিশুর কান্না শুনে আমি নামাজ সংক্ষিপ্ত করলাম এই বিবেচনায় যে, আমার লম্বা কিরাত শিশুটির মায়ের জন্য কষ্টকর হয়ে পড়তে পারে।’ (বুখারি)